jkorsvik/nowiki_second_scrape_merged huggingface dataset:
Paedophryne amauensis

Paedophryne amauensis er en froskeart som lever i Papua Ny-Guinea. Med ei lengde på bare 7,7 millimeter er den det minste av alle virveldyr man kjenner til. Den ble oppdaga i august 2009 og formelt beskrevet i januar 2012. I likhet med de andre kjente Paedophryne-artene lever den i løv på bakken i tropiske skoger.


== Oppdagelse ==
Frosken ble oppdaga i august 2009 av herpetologen Christopher Austin og doktorgradsstudenten Eric Rittmeyer på en ekspedisjon for å utforske det biologiske mangfoldet i Papua Ny-Guinea. Den ble funnet nær landsbyen Amau i provinsen Central. Oppdagelsen ble publisert i den vitenskapelige journalen PLoS (forkortet fra Public Library of Science) den 11. januar 2012.


== Referanser ==


== Eksterne lenker ==
(en) Paedophryne amauensis i Encyclopedia of Life 
(en) Paedophryne amauensis i Global Biodiversity Information Facility 
(en) Paedophryne amauensis hos ITIS 
(en) Paedophryne amauensis hos NCBI 
(en) Kategori:Paedophryne amauensis – bilder, video eller lyd på Wikimedia Commons 
(en) Paedophryne amauensis – galleri av bilder, video eller lyd på Wikimedia Commons 
Paedophryne amauensis – detaljert informasjon på Wikispecies
Sandro Rosell

Alexandre Rosell i Feliu (født 6. mars 1964 i Barcelona), best kjent som Sandro Rosell, var president i FC Barcelona fra 2010 til 2014. Han tok over jobben etter Joan Laporta 1. juli 2011. Rosell har en MBA fra ESADE.


== Eksterne lenker ==
Offisielt nettsted 
(en) Sandro Rosell – kategori av bilder, video eller lyd på Commons
Racerbane

En racerbane eller reserbane er et anlegg som benyttes til utøvelse av forskjellige typer motorsport. Banens overflate er vanligvis av asfalt eller grus, men det finnes også baner med andre overflater, som betong eller teglstein.


== Banetyper ==
Landeveisbane – Den vanligste typen banetypen. Minner om en vanlig vei, med svinger til begge sider, høydeforskjeller, osv. Brukes til roadracing med bil og MC.
Ovalbane – Ringformet bane, med alle svingene til samme side. Den raskeste banetypen. Mest populær i USA.
Gatebane – Går på vanlige bygater, som blir avsperret under løpet.


== FIA-godkjenning av baner ==
Det internasjonale bilsportforbundet (FIA) har et system for sikkerhets-godkjenning av baner som skal arrangere FIA-sanksjonerte løp.

Grad 1
Den strengeste godkjenningen. Kreves for å arrangere Formel 1-løp. Grad 1 FIA-godkjente baner kan arrangere løp i gruppe D (FIA International Formula) og gruppe E (Free Formula) som har masse-til-effekt forhold på mindre enn 1 kg/hk.Grad 2
Kan arrangere løp i gruppe D (FIA International Formula) og gruppe E (Free formula) med masse-til-effekt forhold på mellom 1-2 kg/hk.Grad 3
Kan arrangere kategori II-billøp med masse-til-effekt forhold på mellom 2-3 kg/hk.
Det er per 2020 tre racerbaner i Norge som har FIA grad 3-godkjenning:Arctic Circle Raceway (i Nordland)
Rudskogen (i Østfold, Viken)
Vålerbanen (i Innlandet)Grad 4
Kan arrangere kategori I-billøp, samt kategori II-billøp med masse-til-effekt forhold på over 3 kg/hk.Grad 6
Grad 6 er delt inn i tre deler. Grad 6A for alle rally- og bilcrossløp, grad 6R for alle rallycrossløp og grad 6G for alle klasser isracing.


== Kjente racerbaner ==
Nürburgring, Tyskland
Circuit de Monaco, Monaco
Autodromo Nazionale di Monza, Italia
Silverstone Circuit, Storbritannia
Indianapolis Motor Speedway, USA


== Referanser ==


== Se også ==
Liste over racerbaner i Norge
Liste over Formel 1-baner


== Eksterne lenker ==
(en) Racing venues – kategori av bilder, video eller lyd på Commons
Woolloomooloo

Woolloomooloo er en forstad til Sydney i Australia. Den befinner seg langs sjøen 1,5 km øst for Sydney sentrum. Det er særlig kjent for den store brygga Finger Wharf. Området har tradisjonelt vært et arbeiderklassedistrikt, men dette har endra seg etter gentrifisering av Sydneys indre byområder. Utviklinga ved sjøkanten, særlig boligbygginga på Finger Wharf, er den viktigste årsaken.
Navnet Woolloomooloo kommer fra den første bygninga i området, Woolloomooloo House, som ble oppført av landeieren John Palmer. Det er usikkert hvordan han fant på navnet, men man regner med at er inspirert av et eller annet aboriginsk ord.


== Eksterne lenker ==
(en) Woolloomooloo, New South Wales – kategori av bilder, video eller lyd på Commons
Otto Pérez Molina

Otto Fernando Pérez Molina (født 1. desember 1950 i Ciudad de Guatemala) er en guatemalansk politiker og tidligere offiser. Han var president i Guatemala fra 14. januar 2012 til 3. september 2015, da han gikk av etter at nasjonalforsamlingen fratok ham immunitet på bakgrunn av en korrupsjonssak. Han ble pågrepet og satt i varetekt.Han er utdannet offiser ved School of the Americas og har graden brigadegeneral. Før han gikk inn i politikken for Partido Patriota ledet han den militære etterretningstjenesten.


== Referanser ==


== Eksterne lenker ==
Offisielt nettsted 
(en) Otto Pérez Molina – kategori av bilder, video eller lyd på Commons
Han Andi

Keiser Ān av Hàn (tradisjonell kinesisk: 漢安帝; forenklet kinesisk: 汉安帝; hanyu pinyin: Hàn Āndì; født år 94, død 30. april 125 i Wancheng), født Líu Hù (劉祜), posthumt navn Xiàoān (孝安;), var den sjettekeiseren av det senere kinesiske Han-dynastiet, kjent som det senere Han eller Det østlige Han-dynasti, fra 106 til 125. 


== Liv og virke ==


=== Bakgrunn ===
Han var barnebarnet til keiser Han Zhangdi.
Da enkekeiserinne Deng Suis stesønn, spedbarnet Han Shangdi, overtok tronen i 105, holdt hun hans tolv år gamle fetter Líu Hù i hovedstaden Luoyang for å sikre tronfølgen i tilfelle barnekeiseren skulle dø. 


=== Keiser ===
Prins Hù overtok tronen da Shangdi døde i september 106, men Deng Sui fortsatte som regent helt til hennes død i 121. Samtidig ble landet plaget av tørke, og bøndene gjorde opprør. Enkekeiserinne Deng var en dyktig herskerinne. Naturkatastrofene og krigene mot qiang- og de sørlige xiongnu-barbarene klarte hun å ta seg av rimelig godt. Hun gjennomførte dessuten mange reformer innen strafferetten i riket. 
Keiser An synes å ha hatt minimal innflytelse på styre og stell. Han kom imidlertid under sterk personlig innflytelse fra hoffevnukkene Jiang Jing (江京) og Li Run (李閏), og enda mer under sin amme Wang Sheng (王聖). Han var også sterkt influert av sin favorittkonkubine Yan Ji (閻姬). Han gjorde henne til keiserinne i 115, selv om hun hadde forgiftet en av hans andre konkubiner, konkubine Li, som var moren til hans eneste sønn, Liu Bao (劉保) tidligere samme år. Selv om disse folkene var uten reell makt så lenge eknkekeiserinne Deng levde, planla de å gripe makten så snart hun var ute av bildet. Enkedronning Deng var i noen grad klar over disse planer og var krenket; det skuffet henne også at keiser An, som hadde vært et kvikt og intelligent barn, hadde neglisjert sine studier og bare interesserte seg for drikking og kvinner. Det antas at hun på et tidspunkt overveiet å sette ham til side og erstatte ham med han fetter Liu Yi (劉翼), prinsen av Pingyuan. Men hun bestemte seg til slutt for ikke å gjøre dette.
I 120 utpekte keiser An sin eneste sønn, prins Bao, til kronprins.
Keiser An kom altså først til personlig makt i 121, da enkekeiserinnen døde. Da var han 28 år gammel. Qiang- og xiongnu-opprørene blusset straks opp igjen, og skulle plage resten av hans levetid. På grunn av beskyldninger som var blitt rettet mot Deng Sui fjernet keiseren etter sin maktovertakelse alle hennes slektninger fra deres embeder og tvang flere av hennes familiemedlemmer til å begå selvmord.
I sin regjeringstid bekymret han seg lite om statsstyret; den slags overlot han for det meste til sine evnukker og til sin hustru. Selv nøt han luksuslivet og gav seg hen til alkoholen. 
Da keiser Ān døde i 125 i Wancheng (宛城 - dagens Nanyang) på en reise, var han bare 31 år gammel.


== Æranavn ==
Yŏngchū (永初) 107–113
Yúanchū (元初) 114–120
Yŏngníng (永寧) 120–121
Jiànguāng (建光) 121–122
Yánguāng (延光) 122–125


== Litteratur ==
Josef Guter: Lexikon zur Geschichte Chinas. Sieben Jahrtausende im Überblick. Marix-Verlag, Wiesbaden 2004, ISBN 3-937715-40-1.
Alexander Hoyos

Alexander Graf von Hoyos (født 13. mai 1876 i Fiume, død 20. oktober 1937 i Schwertberg i Oberösterreich) var en diplomat for Østerrike-Ungarn i tiden før og under første verdenskrig, og som spilte en betydelig rolle under julikrisen, hvor han sto for «misjon Hoyos» hvor han sørget for tysk støtte til det østerriksk-ungarske ultimatum mot Serbia.
Etter at første verdenskrig brøt ut, fikk han mindre betydningsfulle oppgaver, men fortsatte som stabssjef i utenriksdepartementet fram til januar 1917 da ble satt til åpne den nye østerriksk-ungarske ambassaden i Kristiania.
Etter at at Østerrike-Ungarn ble oppløst, trakk han seg tilbake fra offentlig tjeneste til han døde i Schwertberg 20. oktober 1937.


== Skrifter ==
Der deutsch-englische Gegensatz und sein Einfluß auf die Balkanpolitik Österreich-Ungarns. Verlag de Gruyter, Berlin 1922.
Weltenwende. Ein Vorschlag zur Lösung der Weltkrise. Verlag Jung Österreich, Wien 1931.


== Referanser ==


== Eksterne lenker ==
'Hoyos Alexander Graf', Österreichisches Biographisches Lexikon 1815-1950
'Alexander Graf von Hoyos, Freiherr zu Stichsenstein', Solving Problems Through Force
Barnim

Barnim er et platå i øst i den tyske delstaten Brandenburg og nordvest i Berlin. Platået befinner seg mellom Berlin urstrømdal (Spree) i sørvest, Havel i vest, Eberswalde urstrømdal i nord og lavlandet Oderbruch (Oder) i øst.
Deler av Barnim ligger i Brandenburg innenfor grensene til Oberhavel, Barnim, Märkisch-Oderland og Oder-Spree. I Berlin ligger Reinickendorf, Pankow, Lichtenberg og Marzahn-Hellersdorf i det vesentlige på Barnim. De største byene er Bernau bei Berlin og Strausberg.
Barnim oppsto i sist istid for 10 000 år siden og består av bunnmorene, endemorene og sletteland.

		
		


== Eksterne lenker ==
Offisielt nettsted 
(en) Barnim – kategori av bilder, video eller lyd på Commons 
Hjemmeside til Tourismusverbände Uckermark und Barnim
Leopold Berchtold

Leopold Berchtold (ungarsk:Gróf Berchtold Lipót), egentlig Leopold (Anton Johann Sigismund Josef Korsinus Ferdinand) Graf Berchtold von und zu Ungarschitz, Frättling und Püllütz, (født 18. april 1863 i Wien, død 21. november 1942 i Peresznye ved Ödenburg), var en østerriksk-ungarsk politiker som spilte en sentral rolle under julikrisen da han var utenriksminister, som førte til utbruddet av første verdenskrig.


== Liv og virke ==


=== Bakgrunn og studier ===
Grev Berchtolds familie stammet fra Tirol og eide store landområder i Mähren. Leopold var sønn av grev Sigmund von Berchtold (1834–1900) og dennes hustru som var født grevinne Trauttmansdorff. Han vokste opp på slottet i Buchlovice i Mähren. Der lærte han seg tsjekkisk, slovakisk og ungarsk.Etter at ha avlagt statseksamen inntrådte han i statens tjeneste i 1887 ved stattholderiet i Brünn (Brno).


=== Karriere i diplomatiet ===
I 1894 avla Berchtold diplomatprøve og ble legasjonssekretær på ambassaden i Paris. Han giftet seg med grevinne Ferdinandine Károlyi, som var arving til store besittelser i Slovakia. I 1897 ble han førstesekretær ved ambassaden i London.
Brechtold ble i 1903 legasjonsråd i St. Petersburg i Russland og var deretter ambassadør i samme by årene 1906–1911. I sin tid i Russland forsøkte han å avstedkomme avspenning mellom Østerrike-Ungarn og Russland, nærmest av hensyn til forholdene på Balkan, og det var på hans initiativ og på hans gods Bucklau som Østerrike-Ungarns og Russlands utenriksministre Alois Lexa von Aehrenthal og Aleksandr Izvolskij møttes den 15. september 1908 for å blant annet konferere om Østerrike-Ungarns annektering av Bosnia-Hercegovina.


=== Utenriksminister ===
Han ble i 1912 von Aehrenthals etterfølger som utenriksminister. Under de to Balkankrigene 1912-13 og frem til første verdenskrig gikk hans anstrengelser ut på å styrke Østerrike-Ungarns innflytelse på Balkanhalvøya. Allerede sommeren 1913 hadde han resignert angående utsiktene til en fredelig løsning av Balkanproblemet, og tok også med i beregningen faren for en eventuell krig med Russland og Frankrike. Det var fremfor alt den såkalte storserbiske bevegelse og dennes fremste mål - fremtrengen til Adriahavet – som von Brechtold fryktet og bekjempet.Etter mordet på erkehertug Franz Ferdinand den 28. juni 1914 forfattet von Brechtold det ultimatum til regjeringen i Beograd som via julikrisen førte til at første verdenskrig brøt ut.
Brechtold gikk av som utenriksminister 13. januar 1915, da han ikke ville være med om en landavståelse til Italia. Han trakk seg så tilbake til sine gods i Mähren og tok deretter ikke aktiv del i politikken.


== Referanser ==


== Eksterne lenker ==
(en) Leopold Berchtold – kategori av bilder, video eller lyd på Commons 
(en) Leopold Graf Berchtold – galleri av bilder, video eller lyd på Commons 
Biografi - Austrian Commanders
Beat Feuz

Beat Feuz (født 11. februar 1987) er en sveitsisk alpinist.
I junior-VM i alpint 2005 tok han bronse i slalåm. I junior-VM i alpint 2007 vant han utfor, super-G og alpin kombinasjon, og han kom på tredjeplass i slalåm. Sin første verdenscupseier vant han i utfor i Kvitfjell Alpinanlegg 11. mars 2011. I VM 2015 i Beaver Creek ble han nummer tre i utfor.
I VM 2017 i St. Moritz tok han gull i utfor og ble nummer tolv i super-G.
Han tok sølv i super-G og bronse i utfor i vinter-OL 2018 i Pyeongchang. Han vant utforcupen sesongen 2017/18 etter å ha vunnet tre renn, deriblant utforrennet under Lauberhornrennene i Wengen.
Han vant utforcupen sesongen 2018/19 etter seks pallplasser, derav en seier.
I 2021 vant han utfor under Hahnenkammrennene i Kitzbühel, både det ordinære rennt og et ekstrarenn som ble arrangert fordi rennet i Wengen ble avlyst. Han vant utfor i Kirzbühel også i 2022.
Han ble olympisk mester i utfor i vinter-OL 2022 i Beijing.


== Enkeltseire i verdenscupen ==
*Delt med Klaus Kröll


== Referanser ==


== Eksterne lenker ==
(de) Offisielt nettsted 
(en) Beat Feuz – kategori av bilder, video eller lyd på Commons 
(de) Beat Feuz – Munzinger Sportsarchiv 
(en) Beat Feuz – Olympics.com 
(en) Beat Feuz – Olympic.org 
(en) Beat Feuz – Olympedia 
(en) Beat Feuz – Sports-Reference (OL-resultater – arkivert) 
(en) Beat Feuz – FIS (alpint) 
(en) Beat Feuz – ski-db.com
Sol- og månebokstaver

I denne artikkelen er fonemer transliterert iht. til DIN 31635.
I arabisk og maltesisk er konsonantene delt inn i to grupper, som kalles solbokstaver (حروف شمسية ḥurūf šamsiyyah) og månebokstaver (حروف قمرية ḥurūf qamariyyah), avhengig av om de assimilerer bokstaven ﻝ (l) i den foregående artikkelen al-.
Navnsettingen av de to gruppene stammer fra det faktum at ordet for «solen», aš-šams, assimilerer artikkelen, mens ordet for «månen», al-qamar, ikke gjør det.
Når den bestemte artikkelen al- følges av en solbokstav, blir l assimilert med den innledende konsonanten i the følgende substantivet, og resultatet blir en dobbel konstant. For eksempel i النيل (Nilen) følges den bestemte artikkelen av bokstaven n, som er en solbokstav. Dermed sier en ikke al-Nīl, men an-Nīl.
Solbokstavene er koronaler i klassisk arabisk. Siden artikkelen al- ender i en koronal konstant, egner den seg til assimilering med disse lydene. Bokstaven ج ǧ har tre former for standard uttale: ɡ, ʒ or d͡ʒ i aksenter av moderne standard arabisk. I koransk arabisk representeres den imidlertid en palatalisert stemt velar plosiv, /ɡʲ/ eller ɟ. Dermed assimilerer den ikke artikkelen, og er klassifisert som en månebokstav.
De 14 solbokstavene er ﻥ ﻝ ﻅ ﻁ ﺽ ﺹ ﺵ ﺱ ﺯ ﺭ ﺫ ﺩ ﺙ ﺕ; transliterert fra venstre til høyre t, ṯ, d, ḏ, r, z, s, š, ṣ, ḍ, ṭ, ẓ, l, n.
De 14 månebokstavene er ه ﻱ ﻭ ﻡ ﻙ ﻕ ﻑ ﻍ ﻉ ﺥ ﺡ ﺝ ﺏ ء; transliterert fra venstre til høyre ʾ, b, ǧ, ḥ, ḫ, ʿ, ġ, f, q, k, m, w, y, h.
I skriftlig arabisk blir ال al- beholdt uavhengig av hvordan den uttales, selv om geminering kan uttrykkes ved å legge på en valgfri šaddah på den påfølgende bokstaven. I systemer for romanisering av arabisk er det litt forskjellig om uttrykker assimileringen eller ikke. For eksempel vil  النيل (Nilen) transkriberes som an-Nīl etter DIN 31635 og som al-Nīl etter ALA-LC.


== Referanser ==


== Eksterne lenker ==
Moon and Sun Arabic Letters
Hyundai Motor Group

Hyundai Kia Automotive Group (현대자동차 그룹) er et sørkoreansk industrikonsern. Inntil 2003 gikk selskapet under navnet Hyundai Motor Group og var en del av Hyundai Group, før dette ble inndelt i fem ulike selskap. Hyundai Kia Automotive Group ble ett av dem. Selskapet er landets største bilprodusent, den nest største i Asia etter japanske Toyota og verdens fjerde største bilprodusent etter Toyota, GM og Volkswagen per 2010. Konsernet ble etablert ved en fusjon der Hyundai Motor Company kjøpte 51% av landets nest største bilprodusent Kia Motors i 1998.
Hyundai Motor Company produserer bilmerkene Kia og Hyundai, herunder også de elektriske bilmodellene som går under navnet Ioniq. 


== Referanser ==


== Eksterne lenker ==
Offisielt nettsted 
(en) Hyundai Motor Group – kategori av bilder, video eller lyd på Commons
Flaggbærere under Vinter-OL for ungdom 2012

Listen over flaggbærere under Vinter-OL for ungdom 2012 inkluderer flaggbærerne til alle de 70 deltakende landene som deltok i Vinter-OL for ungdom 2012 i Innsbruck. Utøverne ble enten valgt av den nasjonale OL-komiteen eller av utøverne selv. For Norge var det curlingspilleren Ina Roll Backe som bar det norske flagget. Hellas gikk som vanlig under OL inn først, mens vertsnasjonen Østerrike entret Bergisel Stadion til sist. Resten av nasjonene gikk inn alfabetisk på engelsk.


== Liste ==


== Referanser ==
Ganga Risala

Ganga Risala, av britene også kalt Bikaner Camel Corps, var en kavaleriavdeling oppsatt med dromedarer i fyrstestaten Bikaner i India. Den ble grunnlagt i 1889 og eksisterte til 1951, da fyrstestaten Bikaner var gått inn i det selvstendige India. Det meste av tiden sto Ganga Risala under kommando av maharaja Ganga Singh av Bikaner (1880–1943), som avdelingen var oppkalt etter og som ved flere tilfeller også ledet avdelingen i felt. Ganga Risala deltok i Det britiske imperiets tjeneste i bokseropprøret i Kina, Britisk Somaliland, første verdenskrig og andre verdenskrig.


== Etablering ==
Avdelingen ble oppsatt i årene 1889 til 1893. Den talte først på 1900-tallet 500 mann. Ganga Rinsala ble disponert som Imperial Service Troops, styrker fra de indiske fyrstestatene som ble satt i tjeneste for Det britiske imperiet. I 1925 ble avdelingen tilknyttet Indian States Forces. Styrken ble imidlertid også benyttet internt i Bikaner og britiskkontrollert India og ble blant annet satt inn for å avhjelpe hungersnøden som rammet landet i 1899.


== Bokseropprøret og Somaliland ==
Ganga Risala ble i september 1900 sendt (uten kameler) som en del av Indian Expeditionary Force til Kina, der den som infanteriavdeling bisto i siste fase av bokseropprøret. Maharaja Ganga Singh førte befal over avdelingen i Kina.
Fra november 1902 til juli 1904 var avdelingen stasjonert i Britisk Somaliland, der den var med på kampene mot opprørere ledet av Mohammed Abdullah Hassan. Omkring 250 mann fra Ganga Risala ble sendt. Avdelingen gjorde seg bemerket i slagene ved Jidbali og Dharatol.


== Første verdenskrig ==
Under første verdenskrig ble Ganga Risala sendt til Egypt, der avdelingen ankom i november 1914 og deltok, som den eneste kamelavdeling britene da hadde til disposisjon, i strid. Ved en anledning ledet maharaja Ganga Singh, som var på veg tilbake til India fra hovedkvarteret for 7th Indian Division i Frankrike, selv troppene i strid da den ottomanske hær under ledelse av Cemal Paşa angrep Suezkanalen i februar 1915. Tyrkerne ble tvunget til å trekke seg tilbake. På det sterkeste hadde Ganga Risala 1 067 mann, en støttegruppe på 166 og 1 254 dromedarer i Egypt under første verdenskrig.


== Andre verdenskrig ==
Under andre verdenskrig ble Ganga Risala, sammen med en annen avdeling fra Bikaner, Sadul Light Infantry, stasjonert i Midtøsten.I august 1940 ble Ganga Risala sendt til Aden med en styrke på 588 mann. Avdelingen ble trukket tilbake i desember 1942. Den ble raskt satt inn mot  huropprørere i Sind, der den var i tjeneste til juni 1944. Ganga Risala bisto så med gresshoppebekjempelse i Balutsjistan til november 1944. I 1945 ble den benyttet til samme oppgave i  Balutsjistan, Sind, Barmer, Nagaur og Sikar.


== Avvikling ==
Fyrstestaten Bikaner gikk 30. mars 1949 inn i Unionen Rajasthan, som igjen sluttet seg til det selvstendige India 7. april 1949. I 1951 ble Ganga Risala slått sammen med Jaisalmer Risala og avdelingen Ganga-Jaisalmer Risala ble til. Denne enheten ble så i 1954 til 13 Grenadiers i Grenadier Regiment i Indias hær.


== Referanser ==
Ditt hjerte er i fare Andresen

«Ditt hjerte er i fare Andresen» er en dansk vise fra 1936 med melodi av Aage Stentoft og tekst av Poul Sørensen. Den ble opprinnelig fremført av Osvald Helmuth i Cirkusrevyen.


== Norsk versjon ==
Einar Sissener fremførte en norsk versjon av visa i revyen Har du lyst har du lov, som ble spilt på Scala i 1936. Han sang den også i TV-programmet, Artistportrett - Einar Sissener, sendt på NRK 29. august 1961.


== Referanser ==
Arbil (provins)

Arbīl  (kurdisk: Hawler, turkmensk: Erbil, arabisk: أربيل) er en av atten provinser i Irak, og en av de tre provinsene som utgjør den kurdiske regionen. Provinsens areal er 14 428 km². I 2010 hadde Arbil 1 713 461 innbyggere. Administrasjonssenteret ligger i byen Arbīl. 
Arbīl ligger nordøst i Irak og grenser til provinsene Ninawa, Kirkuk, Suleimania, Dahuk og Salah ad Din. I nordøst grenser Arbil til  Tyrkia og Iran.


== Distrikter ==
Provinsen Arbīl består av sju distrikter:

Arbil
Choman
Koi  Sanjak
Makhmur/Mexmur
Mergasor
Shaqlawa
Soran


== Referanser ==


== Eksterne lenker ==
Offisielt nettsted 
(en) Arbil Governorate – kategori av bilder, video eller lyd på Commons
Dahuk (provins)

Dahūk (kurdisk: Dihok, arabisk: دهوك) er en av atten provinser i Irak, og en av tre provinser som inngår i den kurdiske regionen. Provinsens areal er 6 553 km². I 2010 hadde Dahūk 1 015 172 innbyggere. Administrasjonssenteret ligger i byen Dahūk. 
Dahūk ligger helt nord i Irak og grenser til provinsene Ninawa og Arbil i sør og til Tyrkia i nord. Dahūk har også en kort grensestrekning mot Syria i nordvest.


== Distrikter ==
Provinsen Dahūk består av fire distrikter:


== Referanser ==


== Eksterne lenker ==
Offisielt nettsted 
(en) Dohuk Governorate – kategori av bilder, video eller lyd på Commons
Ninawa

Ninawa  (kurdisk: Neynewa; turkmensk: Nineve ili; arabisk: نينوى) er en av atten provinser i Irak. Provinsens areal er 32 308 km². I 2010 hadde Nīnawā 3 208 696 innbyggere. Administrasjonssenteret ligger i Mosul. 
Ninawa ligger nordvest i Irak og grenser til provinsene Dahuk i nord, Arbil i øst, Salah ad Din i sørøst og  Anbar i sør. I vest grenser provinsen til Syria.  Ninawa har en svært sammensatt befolkning som blant annet omfatter  kurdere, turkmenere, arabere og assyrere,  som er tilhengere sunni  og sjia-islam, assyrisk, armensk eller kaldeisk kristendom, samt yezidisme og shabak-tro.  
Områdene nord og øst for Tigris, samt fjellplatået Sinjar i sørvest, kontrolleres av peshmerga- styrker fra den kurdiske regionale regjering; deres endelige status skal ifølge grunnlovens §140 avgjøres gjennom folkeavstemning. 


== Distrikter ==
Provinsen Nīnawā består av ni distrikter:


== Referanser ==


== Eksterne lenker ==
Offisielt nettsted 
(en) Nineveh Governorate – kategori av bilder, video eller lyd på Commons
Villaunur-demningen

Villaunur-demningen er en demning for flomkontroll i Frankrike, anlagt i elva Le Cantache. Eier er DRI Ille & Vilaine. Anlegget ligger i departementet Ille-et-Vilaine.
Demningen er en betong gravitasjonsdam av typen RCC. Dammen er 16 meter høy og 147 meter lang. Resevoaret rommer inntil 7 millioner m³.
I den samme elvas tilsig Viltré ligger også Cantache-demningen og et par andre mindre damanlegg, som tjener flom- og vannforsyningsformål.


== Se også ==
Liste over verdens største vannkraftverk


== Eksterne lenker ==
MD&A database over RCC betongdemninger, Frankrike - besøkt 8. januar 2012.